Rizik (igra)
Rizik je društvena igra na ploči. Cilj igre je prvi ispuniti zadatak i pokazati karticu zadatka. Svaki zadatak je tajan do kraja igre.

Igra je napravljena za najmanje dva, a najviše šest igrača, od kojih svaki ima svoju boju: plavu, crnu, ljubičastu, žutu, zelenu ili crvenu. Igra je koncipirana tako da je na ploči stilizirana karta svijeta u čijem je središtu Europa. Kontinenti (dvije Amerike, Australija, Azija, Afrika i Europa) podijeljeni su na manja područja koja imaju imena po nekim državama, pokrajinama ili geografskim područjima (npr. sjeverna Afrika).

Uz figurice vojske (vojnik=1 bataljun, konjanik=5 bataljuna i top=10 bataljuna) i igraće podloge, u kutiji ćete naći dva špila karata i 5 kocaka. Na jednom špilu su zadaci čije je izvršenje krajnji cilj igre, dok su na drugom špilu karata ucrtane granice područja s njihovim imenom, a u dnu svake karte slika jedne od figurica. Igra počinje tako što se ravnomjerno podijele karte s područjima (državama ili regijama), te jednak broj bataljuna (vojske). Nakon toga svaki igrač iz špila izvuče jednu karticu zadataka. Na kartama zadataka ponuđene su i alternative (npr.:osvojite 24 područja ili uništite sve crne postrojbe). Sve radnje u igri (napad i obrana) izvode se bacanjem kocaka. Naravno, veći zbroj točaka na kockama je jači. Napadač s tri ili više bataljuna napada s tri kocke, dok se protivnik brani s dvije ili jednom kockom, ovisno o tome koliko ima bataljuna na napadnutom području. Nakon svakog napada napadač ima pravo pregrupirati bataljune samo iz jednog u drugo, susjedno područje, nakon čega vuče karticu iz špila područja i vojske. Na redu je sljedeći igrač.

Karte koje se skupljaju nakon svakog grupiranja služe za obnovu vojnih snaga. Ako igrač skupi 3 iste karte, idući put kad dođe na red za napad dobiva onoliko vojske čiji je simbol na tim trima Karticama.U toku napada ukoliko igrač baci kockicu sa brojem 3 a protivnik sa brojem 1 protivnik gubi 2 tenka a ukoliko napadač baci kockicu sa brojem 3 a protivnik sa brojem 2 protivnik gubi 1 tenk. Isto tako, igrač koji zauzme čitav kontinent i zadrži ga do idućeg bacanja dobiva vojske u vrijednosti koja je označena na igraćoj ploči za pojedini kontinent. Te su vrijednosti izražene proporcionalno težini zauzimanja, odnosno zadržavanja kontinenta.

Regije 

Sjeverna Amerika  
 Aljaska
 Alberta
 Srednja Amerika
 Istok SAD
 Grenland
 Sjevernozapadni teritorij
 Ontario
 Québec
 Zapad SAD
Južna Amerika  (2)
 Argentina
 Brazil
 Peru
 Venezuela
Evropa  (5)
 Velika Britanija
 Island
 Sjeverna Europa
 Skandinavija
 Južna Europa
 Ukrajina
 Zapadna Europa
Azija  (7)
 Afganistan
 Kina
 Indija
 Irkutsk
 Japan
 Kamčatka
 Bliski istok
 Mongolija
 Siam
 Sibir
 Ural
 Jakutsk
Afrika
 Kongo
 Istočna Afrika
 Egipat
 Madagaskar
 Zapadna Afrika
 Južna Afrika
Oceanija
 Istočna Australija
 Indonezija
 Nova Gvineja
 Zapadna Australija

Druge vrste igre Rizik 
 Rizik 2210 A.D.

Vanjske veze 

 

Nastanci 1957.
Igre na ploči
Francuska kultura